Ιωάννης Πολίτης (πανεπιστημιακός)

Ο Ιωάννης Πολίτης (1886- Ιανουάριος 1968) υπήρξε Έλληνας καθηγητής πανεπιστημίου και ακαδημαϊκός.

Βιογραφικά στοιχεία 
Γεννήθηκε στον Πειραιά το 1886. Πήγε γυμνάσιο στην γενέτειρά του. Σπούδασε στο Εθνικό Πανεπιστήμιο και στο Πανεπιστήμιο της Νεάπολης, Ρώμης και Πάντοβας, όπου και αποφοίτησε με διδακτορικό των Φυσικών Επιστημών το 1911. 

Διορίστηκε επίτιμος επιμελητής του Φυτολογικού εργαστηρίου Παβίας. Επιστρέφοντας στην Ελλάδα διορίστηκε διευθυντής του Φυτοπαθολογικού εργαστηρίου του Κράτους και τακτικός καθηγητής της Δασολογικής Σχολής. Το 1919 εξελέγη τακτικός καθηγητής της Βοτανικής του Πανεπιστημίου Αθηνών και το 1920 του Ε.Μ.Π. Διετέλεσε πρύτανης του Πανεπιστημίου Αθηνών (1944-1945). 

Ήταν τακτικό μέλος της Ακαδημίας Αθηνών από την ίδρυσή της και ιδρυτικό μέλος της Ανωτάτης Δασολογικής Σχολής. Διετέλεσε πρόεδρος της Ακαδημίας Αθηνών το 1949.

Πέθανε τον Ιανουάριο του 1968.

Παραπομπές

Πηγές 
 
 Βιογραφική Εγκυκλοπαίδεια του Νεωτέρου Ελληνισμού 1830-2010 - Αρχεία Ελληνικής Βιογραφίας, Εκδόσεις Μέτρον, τ. 3, σελ. 208

Έλληνες βιολόγοι
Έλληνες βοτανολόγοι
Έλληνες πανεπιστημιακοί
Βιογραφία-επέκταση
Μέλη της Ακαδημίας Αθηνών
Πρόεδροι της Ακαδημίας Αθηνών